אלאר קאריס

אלאר קאריס (באסטונית: Alar Karis; נולד ב-26 במרץ 1958) הוא ביולוג אסטוני המכהן כנשיא אסטוניה מאז אוקטובר 2021.

ביוגרפיה 
קאריס נולד בעיר טרטו שבדרום אסטוניה. אביו, הארי קאריס הוא בוטנאי. קאריס עשה את לימודיו האקדמיים באוניברסיטת אסטוניה למדעי החיים וב-1999 הפך לפרופסור באוניברסיטה.

קאריס שימש בעבר כרקטור של אוניברסיטת טרטו בשנים 2007–2012.

באוגוסט 2021 הציע לו ראש הממשלה לשעבר, יורי רטס להתמודד בבחירות הקרובות לנשיאות המדינה. קאריס החליט לקבל את ההצעה ומיד לאחר מכן המועמדות שלו קיבלה את תמיכתן של שתי מפלגות הקאוליציה, מפלגת הרפורמה ומפלגת המרכז.

ב-31 באוגוסט 2021 נבחר קאריס לנשיא אסטוניה לאחר שכ-72 קולות של חברי הריגיקוגו (הפרלמנט האסטוני) הצביעו בעד בחירתו. הוא הושבע לתפקידו ב-11 באוקטובר 2021.

קישורים חיצוניים

הערות שוליים 

נשיאי אסטוניה
ילידי 1958